กลุ่ม 24 ตุลา 51

กลุ่ม 24 ตุลา 51 หรือ กลุ่ม 64 ส.ว. ก่อกำเนิดขึ้นสืบเนื่องจากการประชุมที่รัฐบาลพยายามเรียกว่าเป็นการประชุม 4 ฝ่าย โดยที่ไม่มี ผู้นำฝ่ายค้าน และประธานวุฒิสภา มีเพียงนายชัย ชิดชอบ นายสมชาย วงศ์สวัสดิ์ ผู้แทนพรรคร่วมรัฐบาล และนายนิคม ไวยรัชพานิช รองประธานวุฒิสภา คนที่ 1 โดยที่ประชุมวันนั้นเห็นชอบโมเดล ส.ส.ร. 3 ที่นายนิคม เสนอ ซึ่งภาพจะออกมาดีกว่า เพราะอาจมองได้ว่าเป็น ส.ส.ร.3 ที่มาจากวุฒิสภา
ต่อมา เมื่อมีการประชุมวุฒิสภา ในวันศุกร์ที่ 24 ตุลาคม 2551 นายนิคม ยืนยันว่า นายประสพสุข บุญเดช เป็นผู้มอบหมายให้ไปร่วมประชุมกับนายชัย ชิดชอบ นายสมชาย วงศ์สวัสดิ์ และผู้แทนพรรคร่วมรัฐบาล โดยมีหนังสือมอบหมายเป็นลายลักษณ์อักษร ขณะที่นายประสพสุข เคยกล่าวย้ำไว้ว่า ส.ส.ร. 3 ไม่ใช่ทางออก
หลังจากนั้น ได้มีการเปิดแถลงข่าวตอบโต้กัน ของส.ว. 2 กลุ่ม โดยฝ่ายหนึ่งเรียกตัวเองว่า "กลุ่ม 24 ตุลา 51" พร้อมอ้างว่ามี 64 ส.ว. อยู่ในมือ ขณะที่อีกฝ่ายหนึ่งเรียกชื่อตัวเอง ว่า "กลุ่ม 40 ส.ว."
ในขณะที่ภายหลังมีสมาชิกวุฒิสภาใน กลุ่ม 24 ตุลา 51 บางคน ซึ่งส่วนใหญ่มาจากสายสรรหา ได้ออกมากล่าวในทำนองว่าได้ลงลายมือชื่อเป็น 1 ใน 64 ส.ว. จริง แต่ไม่ได้มีเจตนาในการสนับสนุนการแก้ไขรัฐธรรมนูญตามมติการประชุม 4 ฝ่าย แต่อย่างใด เป็นเพียงแต่การแสดงให้เห็นว่าต้องการความเป็นกลางและไม่ฝักใฝ่ฝ่ายใด โดยที่ไม่ทราบว่าจะนำรายชื่อของตนมาแถลงข่าวตอบโต้กันระหว่าง 2 กลุ่ม และมีภาพเกี่ยวข้องกับสถานการณ์ความขัดแย้งกันทางการเมือง

**รายชื่อ 64 ส.ว.ที่เป็นสมาชิกกลุ่ม**
 นางนฤมล ศิริวัฒน์ ส.ว.อุตรดิตถ์- นายสุโข วุฑฒิโชติ ส.ว.สมุทรปราการ- พล.ต.กลชัย สุวรรณบูรณ์ ส.ว.ชุมพร- นางกอบกุล พันธุ์เจริญวรกุล ส.ว.สรรหา- พล.ท.สุจินดา สุทธิพงศ์ ส.ว.สรรหา- พล.ต.ท.พิชัย สุนทรสัจบูลย์ ส.ส.อุดรธานี- นายมงคล ศรีกำแหง ส.ว.จันทบุรี- นายวรวุฒิ โรจนพานิช ส.ว.สรรหา- พ.ต.อ.พายัพ ทองชื่น ส.ว.สรรหา- พล.ต.ท.มาโนช ไกรวงศ์ ส.ว.สุราษฎร์ธานี- นายสุรพงษ์ ตันธนศรีกุล ส.ว.กาญจนบุรี- นางจิราวรรณ จงสุทธนามณี วัฒนศิริธร ส.ว.เชียงราย- นายจตุรงค์ ธีระกนก ส.ว.ร้อยเอ็ด- นายสุพจน์ เลียดประถม ส.ว.ตราด- นายประเสริฐ ประคูณศึกษาพันธุ์ ส.ว.ขอนแก่น- นายจำนงค์ สวมประคำ ส.ว.สรรหา- นายประดิษฐ์ ตันวัฒนะพงษ์ ส.ว.สกลนคร- นายธวัชชัย บุญมา ส.ว.นครนายก- นายพรชัย สุนทรพันธุ์ ส.ว.สรรหา- นายถนอม ส่งเสริม ส.ว.อุบลราชธานี- นายสุรเดช จิรัฐิติเจริญ ส.ว.ปราจีนบุรี- นายเกชา ศักดิ์สมบูรณ์ ส.ว.ราชบุรี- นายสิงห์ชัย ทุ่งทอง ส.ว.อุทัยธานี- นายดิเรก ถึงฝั่ง ส.ว.นนทบุรี- นายวิทยา อินาลา ส.ว.นครพนม- นายโสภณ ศรีมาเหล็ก ส.ว.น่าน- นายประสิทธิ์ โพธสุธน ส.ว.สุพรรณบุรี- พล.ร.อ.ณรงค์ ยุทธวงศ์ ส.ว.สรรหา- นายทวีศักดิ์ คิดบรรจง ส.ว.บุรีรัมย์- นายกฤช อาทิตย์แก้ว ส.ว.กำแพงเพชร- นายพิเชต สุนทรพิพิธ ส.ว.สรรหา- พล.อ.อ.อาคม กาญจนหิรัญ ส.ว.สรรหา- นายสุพจน์ โพธิ์ทองคำ ส.ว.สรรหา- นายจรัล จึงยิ่งเรืองรุ่ง ส.ว.สระบุรี- นายสมชาติ พรรณพัฒน์ ส.ว.นครปฐม- พล.ต.ต.องอาจ สุวรรณสิงห์ ส.ว.เลย- นายพิชานพินิจ กุลละวณิชย์ ส.ว.สรรหา- นายสงคราม ชื่นภิบาล ส.ว.สรรหา- นายภิญโญ สายนุ้ย ส.ว.กระบี่- นายรักพงษ์ ณ อุบล ส.ว.หนองบัวลำภู- นายบวรศักดิ์ คณาเสน ส.ว.อำนาจเจริญ- นายประวัติ ทองสมบูรณ์ ส.ว.มหาสารคาม- พล.ต.ท.ยุทธนา ไทยภักดี ส.ว.สรรหา- นางรสสุคนธ์ ภูริเดช ส.ว.สรรหา- พ.ต.ท.จิตต์ ศรีโยหะ มุกดาธนพงศ์ ส.ว.มุกดาหาร- นายจิตติพจน์ วิริยะโรจน์ ส.ว.ศรีสะเกษ- นางจิตร์ธนา ยิ่งทวีลาภา ส.ว.ชัยนาท- นายไพบูลย์ ซำศิริพงษ์ ส.ว.ปทุมธานี- นายพีระ มานะทัศน์ ส.ว.ลำปาง- พล.ต.อ.โกวิท ภักดีภูมิ ส.ว.อ่างทอง- นายศุภวัฒน์ เทียนถาวร ส.ว.สิงห์บุรี- นายนิคม ไวยรัชพานิช ส.ว.ฉะเชิงเทรา- นายสิทธิศักดิ์ ยนต์ตระกูล ส.ว.กาฬสินธุ์- นายสุเมธ ศรีพงษ์ ส.ว.นครราชสีมา- นายชูชัย เลิศพงศ์อดิศร ส.ว.เชียงใหม่- นายสมศักดิ์ บุญเปลื้อง ส.ว.ลำพูน- พล.ต.ต.ขจร สัยวัตร์ ส.ว.หนองคาย- นายโชติรัช ชวนิชย์ ส.ว.สรรหา- นายชรินทร์ หาญสืบสาย ส.ว.ตาก- นายศิริวัฒน์ ไกรสินธุ์ ส.ว.นครศรีธรรมราช- พล.อ.เลิศรัตน์ รัตนวานิช ส.ว.สรรหา- นางสมพร จูมั่น ส.ว.เพชรบูรณ์- นายยุทธนา ยุพฤทธิ์ ส.ว.ยโสธร- นายสุวิศว์ เมฆเสรีกุล ส.ว.สมุทรปราการ

**อ้างอิง**
  ศูนย์ข้อมูลนักการเมืองไทย (ThaisWatch) - เปิดชื่อ 63 ส.ว.ลงมติ หนุนแถลงนโยบาย-  กรุงเทพธุรกิจ date=2009-09-26  - ถอดรหัส 64 ส.ว.กลุ่ม 24 ตุลาฯ แก้รัฐธรรมนูญหรือเพื่ออะไร
24 ตุลา 51
หมวดหมู่:สมาชิกวุฒิสภาไทย